L 165/62
1.7.5.
BG
Официален вестник на Европейския съюз
29.6.2023 г.
Търговски документи Търговските документи, които представят машината или сродния продукт, не трябва да влизат в противоречие с инструкцията за експлоатация по отношение на аспектите, свързани с безопасността и опазване на здравето.
Търговските документи, които описват експлоатационните характеристики на машината или сродния продукт, трябва да съдържат същата информация относно емисиите като инструкцията за експлоатация.
2.
ДОПЪЛНИТЕЛНИ СЪЩЕСТВЕНИ ИЗИСКВАНИЯ ЗА БЕЗОПАСНОСТ И ОПАЗВАНЕ НА ЗДРАВЕТО КЪМ ОПРЕДЕЛЕНИ КАТЕГОРИИ МАШИНИ И СРОДНИ ПРОДУКТИ
Машините и сродните продукти, предназначени за хранително-вкусовата промишленост , машините и сродните продукти, предназначени за козметичната или фармацевтичната промишленост, преносимите ръчно държани или ръчно водими машини и сродни продукти, преносимите машини и сродни продукти за закрепване и другите видове машини и сродни продукти с ударно действие, машините и сродните продукти за обработка на дърво и на материали с подобни физически характеристики , както и машините и сродните продукти за прилагане на продукти за растителна защита трябва да отговарят на всички съществени изисквания за безопасност и опазване на здравето, определени в настоящата глава (вж. „Общи принципи“, точка 4).
2.1.
Машини и сродни продукти, предназначени за хранително-вкусовата промишленост , и машини и сродни продукти, предназначени за козметичната или фармацевтичната промишленост
2.1.1.
Общи положения Машините или сродните продукти, предназначени за използване с хранителни продукти или с козметични или фармацевтични продукти, трябва да бъдат проектирани и изработени така, че да се избегне всякакъв риск от инфекция, заболяване или заразяване.
Трябва да са спазени следните изисквания: a) материалите, които са в допир или са предназначени да влязат в допир с хранителни продукти или с вода, предназначена за консумация от човека, или с козметични или фармацевтични продукти, трябва да отговарят на изискванията, установени в съответните законодателни актове на Съюза; машината или сродният продукт трябва да бъдат проектирани и изработени така, че тези материали да могат да се почистват преди всяко използване, а когато това не е възможно се използват части за еднократна употреба; б) всички повърхнини, които са в допир с хранителни продукти или с вода, предназначена за консумация от човека, или с козметични или фармацевтични продукти, различни от повърхнините на частите за едно­ кратна употреба, трябва: i) да бъдат гладки и без грапавини или вдлъбнатини, които могат да задържат органични вещества, като същото изискване се прилага към техните свръзки; ii) да са проектирани и изработени така, че да се намаляват до минимум издатините, ръбовете и вдлъб­ натините на сглобките; iii) да могат лесно да бъдат почиствани и дезинфекцирани , ако е необходимо, след сваляне на лесно демонтируемите части; вътрешните повърхнини трябва да са закръглени с радиус, достатъчен да позволява пълно почистване; в) течностите, газовете и аерозолите, получени от хранителни продукти или от козметични или фармацевтични продукти, както и течностите за почистване, дезинфекция и измиване трябва да могат да бъдат източвани напълно от машината или сродния продукт (ако е възможно в положение „почистване“); г) машините или сродните продукти трябва да бъдат проектирани и изработени така, че да се предотвратява всяко проникване на вещества или живи същества, по-специално насекоми, или натрупването на органични вещества в места, които не могат да бъдат почистени; д) машините или сродните продукти трябва да бъдат проектирани и изработени така, че нито едно опасно за здравето спомагателно вещество, включително използваните смазочни вещества, да не може да влиза в контакт с хранителни продукти или с вода, предназначена за консумация от човека, или с козметични или фармацевтични продукти; когато е необходимо, машините или сродните продукти трябва да са проектирани и изработени така, че да позволяват да се проверява спазването на това изискване.